Dr Jaamac Maxamed Odowaa oo ugu horrayn ka hadlaya abaar ka taagan deegaamada dalka qaar, waxa uu yidhi “Hadii ay Daaq tahay iyo haddii ay Biyo tahayba gabaabsi ayey ku jiraan, waxa meelaha qaarna laga cabanayaa biyo la’aan, xaaluf badan lagama cabanayee waxa laga cabanayaa biyo la’aan, xooluhuna haddii ay wax ay quutaan waayaan iyo biyo way dhimanayaan, gobolada dalka waxaanu u kala dirnay kooxo caafimaad oo ka hawl gelaya xanuunada xoolaha, deegaamada aad looga soo cabanayo Abaarta waa Gobolka Sanaag¸ ILAAHAYNA waxaanu ka baryeynaa inuu raxmaddiisa u shubo”.
